张君瑞庆团园(第五本)・迎仙客
作者：王实甫
朝代：元

paragraphs: 疑怪这噪花枝灵鹊儿，垂帘幕喜蛛儿，正应着短檠上夜来灯爆时。
若不是断肠词，决定是断肠诗。
(仆去)小夫人有书至此。
(末接科)写时管情泪如丝，既不呵，怎生泪点儿封皮上渍。
(末读书科)"薄命妾崔氏拜覆，敬奉才郎君瑞文几：自音容去后，不觉许时，仰敬之心，未尝少怠。
纵云日近长安远，何故鳞鸿之杳矣。
莫因花柳之心，弃妾恩情之意？正念问，琴童至，得见翰墨，始知中科，使妾喜之如狂。
郎之才望，亦不辱相国之家谱也。
今因琴童回，无以奉贡，聊布瑶琴一张，玉簪一枝，斑管一枚，裹肚一条，汗衫一领，袜儿一双，权表妾之真诚。
匆匆草字欠恭，伏乞情恕不备。
谨依来韵，遂继一绝云：阑干倚遍盼才郎，莫恋宸京黄四娘；病里得书知中甲，窗前鉴镜试新妆"。
那风风流流的姐姐，似这等女子，张珙死也死得着了。